কর্মী ও সুধী সমাবেশ  মাছিমপুর, পাবনা ২২ অক্টোবর শুক্রবার : অদ্য বাদ আছর বাংলাদেশ আহলেহাদীছ যুবসংঘ পাবনা যেলার উদ্যোগে যেলা শহরের অনতিদূরে মাছিমপুর আহলেহাদীছ জামে মসজিদে এক কর্মী ও সুধী সমাবেশ অনুষ্ঠিত হয়। যেলা যুবসংঘ-এর সভাপতি মুহাম্মাদ তারিক হাসানের সভাপতিত্বে অনুষ্ঠিত উক্ত সমাবেশে প্রধান অতিথি হিসাবে উপস্থিত ছিলেন বাংলাদেশ আহলেহাদীছ যুবসংঘ-এর কেন্দ্রীয় সভাপতি ড. মুহাম্মাদ কাবীরুল ইসলাম। অন্যান্যের মধ্যে বক্তব্য রাখেন অত্র মসজিদের ইমাম মুহাম্মাদ আব্দুল কুদ্দূস, যেলা যুবসংঘ-এর সাহিত্য ও পাঠাগার সম্পাদক মুহাম্মাদ হযরত আলী প্রমুখ।  কেশবপুর, যশোর ২৯ অক্টোবর শুক্রবার : অদ্য সকাল ১০-টায় যশোর যেলার কেশবপুর থানাধীন হালীমপুর আহলেহাদীছ জামে মসজিদে বাংলাদেশ আহলেহাদীছ যুবসংঘ যশোর যেলার উদ্যোগে এক কর্মী ও সুধী সমাবেশ অনুষ্ঠিত হয়। আহলেহাদীছ আন্দোলন বাংলাদেশ-এর কেন্দ্রীয় সাহিত্য ও পাঠাগার সম্পাদক ও যশোর যেলা আন্দোলন-এর সভাপতি অধ্যাপক সিরাজুল ইসলামের সভাপতিত্বে অনুষ্ঠিত উক্ত সমাবেশে প্রধান অতিথি হিসাবে উপস্থিত ছিলেন যুবসংঘ-এর কেন্দ্রীয় সভাপতি ড. মুহাম্মাদ কাবীরুল ইসলাম। বিশেষ অতিথি হিসাবে উপস্থিত ছিলেন যুবসংঘ-এর কেন্দ্রীয় সহ-সভাপতি মুহাম্মাদ আকবর হোসাইন। অন্যান্যের মধ্যে বক্তব্য রাখেন যেলা আন্দোলন-এর সাংগঠনিক সম্পাদক মুহাম্মাদ আব্দুল আহাদ, যেলা যুবসংঘ-এর সভাপতি মুহাম্মাদ আব্দুস সালাম প্রমুখ।  সারিয়াকান্দি, বগুড়া ২২ অক্টোবর শুক্রবার : অদ্য বিকাল ৩-টায় বালুয়াহাটা কেন্দ্রীয় ঈদগাহ জামে মসজিদে বাংলাদেশ আহলেহাদীছ যুবসংঘ বগুড়া যেলার উদ্যোগে ও সারিয়াকান্দি এলাকা আন্দোলন-এর সভাপতি আলহাজ মুহাম্মাদ আব্দুল হাকীম-এর সভাপতিত্বে অনুষ্ঠিত কর্মী ও সুধী সমাবেশে প্রধান অতিথি হিসাবে উপস্থিত ছিলেন যুবসংঘ-এর সাবেক কেন্দ্রীয় সভাপতি ড. এ.এস.এম. আযীযুল্লাহ। বিশেষ অতিথি হিসাবে উপস্থিত ছিলেন যুবসংঘ-এর কেন্দ্রীয় সাংগঠনিক সম্পাদক নূরুল ইসলাম। যেলা যুবসংঘ-এর দায়িত্বশীলবৃন্দ উক্ত অনুষ্ঠানে উপস্থিত ছিলেন। উল্লেখ্য, একই দিন বাদ জুমআ সারিয়াকান্দি কেন্দ্রীয় আহলেহাদীছ জামে মসজিদ ও ধলিরকান্দি নতুনপাড়া জামে মসজিদে অনুষ্ঠিত সুধী সমাবেশে অতিথিবৃন্দ বক্তব্য পেশ করেন।